**FAU møte 10.januar 2022**

Tilstede FAU: Odd Jarle Kleppe, Lena Egeland Horgen, Lene Habbestad, Margrete Moldestad Hopland, Stian Stenehjem, Marielle Oline Torsvik, Per Kristian Knutsen og Stig Alvheim

Tilstede Aksjonsgruppen: Silje Ulveseth og Richard Cudmore

Tilstede: Rektor Cecilie Mikkelsen Dahl

**Siste nytt ved Rektor:**

Rektor informerer om koronasituasjonen ved skolen.

Leirskole for 7.klasse i første uken av februar. Det blir leirskole selv om skolen er på gult nivå. Leirskolestedet er godt kjent med å gjennomføre aktiviteter som normalt selv om det gjøres med gult nivå. Det er lovpålagt at elever ved 7.trinn skal på leirskole. Så skulle det ikke la seg gjennomføre i 1. uke i februar vil det komme et annet alternativ.

Innen mat og helse i 6.trinn jobbes det i henholdt til kompetansemål for mat og helse. Det har ikke vert noen økonomiske kutt innen dette fagområdet. Det jobbes godt med både matlaging, oppskriftsbøker og undervisning innen mat og helse.

1. **Evaluering av disko**

Gode tilbakemeldinger fra disko. Dette ble godt tatt imot av elevene, godt oppmøte og det virket som elevene syntes dette var kjekt. Dette er noe vi vil arrangere mer av. Neste gang kan det være hensiktsmessig at vakter er mer spredt og at noen områder er sperret av for elevene. Elevrådet i 7.trinn har tatt et stort ansvar med musikk og dans på diskoen som vi setter stor pris på. Det kommer innspill på om et klassetrinn skal ha ansvar for å arrangere disko. Dette vil eventuelt taes opp ved oppstart høsten 2022.

1. **17.mai**

3.klasse har ansvar for planlegging av 17.mai feiring. Det er utfordrende å planlegge 17.mai før vi vet om det vil være restriksjoner knytt til arrangementet.

Klassekontakt for 3.klasse planlegger for et første møte og setter i gang planleggingen av 17.mai. Det ligger maler, budsjett og dokumenter som blir videresendt til klassekontaktene fra tidligere arbeid.

1. **Ny skole på vestsiden**

Lena Egeland Horgen og Stian Stenehjem informerer kort om forløpet i saken og status pr. nå. Formålet for dette møtet er at FAU skal bli enig om hvordan vi skal jobbe videre dette halvåret. Hva vil vi ha fokus på og burde vi ha noen tanker om en mulig plan B? Det er ulike lokasjoner som mulighetsstudiet peker mot. Den tomten som kommer vinnende ut ifølge administrasjonen i kommunen er Møvika Ved kolera kirkegården. Denne lokasjonen samt Skålvik er den vi mener kommer dårligst ut i forhold til hvor majoriteten av elever som går på Ulveset skule bor i dag. Dette vil medføre at flertallet av elever ikke har trygg skolevei.

Det snakkes mye om hvor satsningen til FAU Ulveset skal ligge. Det blir fokus på tomten hvor Ulveset skole ligger i dag. Vi vil jobbe for at en eventuelt ny skole eller rehabilitering skal ligge på Ulveset. Dersom dette ikke lar seg gjøre vil vi jobbe for at en ny felles skole skal ligge på Møvik ved krysset mot Åse. Vi mener at dette vil være det beste for elevene ved Ulveset skole.

Referent

Marielle Oline Torsvik